CELEX: 32020D0962
Language: fi
Date: 2020-07-02 00:00:00
Title: Komission täytäntöönpanopäätös (EU) 2020/962, annettu 2 päivänä heinäkuuta 2020, täytäntöönpanopäätöksen (EU) 2019/450 muuttamisesta tiettyjä rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta (ETA:n kannalta merkityksellinen teksti)

3.7.2020   
               
               
                  FI
               
               
                  Euroopan unionin virallinen lehti
               
               
                  L 211/19
               
            
         KOMISSION TÄYTÄNTÖÖNPANOPÄÄTÖS (EU) 2020/962,
         annettu 2 päivänä heinäkuuta 2020,
         täytäntöönpanopäätöksen (EU) 2019/450 muuttamisesta tiettyjä rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 22 artiklan,
         sekä katsoo seuraavaa:
         
                     (1)
                  
                  
                     Asetuksen (EU) N:o 305/2011 mukaisesti teknisestä arvioinnista vastaavien laitosten on käytettävä eurooppalaisten arviointiasiakirjojen, joiden viitetiedot on julkaistu Euroopan unionin virallisessa lehdessä, mukaisia menetelmiä ja perusteita arvioidessaan kyseisten asiakirjojen piiriin kuuluviin rakennustuotteisiin liittyvien perusominaisuuksien suoritustasoja.
                  
               
                     (2)
                  
                  
                     Valmistajat ovat esittäneet useita eurooppalaista teknistä arviointia koskevia pyyntöjä, joiden perusteella teknisestä arvioinnista vastaavien laitosten organisaatio on asetuksen (EU) N:o 305/2011 19 artiklan mukaisesti laatinut ja hyväksynyt 19 eurooppalaista arviointiasiakirjaa.
                  
               
                     (3)
                  
                  
                     Teknisestä arvioinnista vastaavien laitosten laatimat ja hyväksymät eurooppalaiset arviointiasiakirjat koskevat seuraavia rakennustuotteita:
                     
                                 —
                              
                              
                                 polymeerikalvosarja märkätilojen ja uima-altaiden sisä- ja ulkoseinien sekä lattioiden vesieristykseen,
                              
                           
                                 —
                              
                              
                                 ulkoiset lämpöeristekomposiittijärjestelmät yksi- ja monikerroksisten puuseinien rappauksilla,
                              
                           
                                 —
                              
                              
                                 mineraalivillasta valmistettu lämpöeriste,
                              
                           
                                 —
                              
                              
                                 puristetusta luonnonkorkista tehdyt lämpö- ja äänieristelevyt,
                              
                           
                                 —
                              
                              
                                 kolmiulotteiset naulauslevyt,
                              
                           
                                 —
                              
                              
                                 puurakenteille tarkoitetut ruuvit ja kierretangot,
                              
                           
                                 —
                              
                              
                                 profiloitu alumiininaula puurakenteisiin,
                              
                           
                                 —
                              
                              
                                 rakennekomposiittipuutuote: LSL-laminaatti (Laminated Strand Lumber),
                              
                           
                                 —
                              
                              
                                 pisteliitin – vanerinen pyrstöliitos ristilaminoidulle puutavaralle,
                              
                           
                                 —
                              
                              
                                 komposiittipuupohjaiset palkit ja pylväät,
                              
                           
                                 —
                              
                              
                                 ristiinraudoitettujen laattojen ja pylväiden lävistyslujuutta kasvattavat ristikkopalkit,
                              
                           
                                 —
                              
                              
                                 eristävä rakennuselementti tiilimuureihin,
                              
                           
                                 —
                              
                              
                                 pystysuora, keskipakoinen sadeveden virtauksensäädin,
                              
                           
                                 —
                              
                              
                                 kuusikulmaisesta kierteisestä verkosta valmistetut, metallilla esipinnoitetut kivikorit, -patjat ja -säkit, orgaanisella lisäpinnoituksella tai ilman,
                              
                           
                                 —
                              
                              
                                 kierrätysmuovista valmistetut litteät, muoviset kattolevyt itsekantaville ja/tai täysin tuetuille epäjatkuville katteille ja/tai ulkoverhouksille,
                              
                           
                                 —
                              
                              
                                 kattoikkuna liimatulla tai mekaanisesti kiinnitetyllä suojalasilla,
                              
                           
                                 —
                              
                              
                                 kiinteä palonkestävä kattoikkuna,
                              
                           
                                 —
                              
                              
                                 kiinnitysjärjestelmä betonielementtien liittämiseen,
                              
                           
                                 —
                              
                              
                                 epäorgaanisen matriisin sisältävät, ulkoisesti liitetyt komposiittijärjestelmät betonisten ja muurattujen rakenteiden vahvistamiseen.
                              
                           
               
                     (4)
                  
                  
                     Eurooppalaisella arviointiasiakirjalla, joka koskee kolmiulotteisia naulauslevyjä, ja eurooppalaisella arviointiasiakirjalla, joka koskee komposiittipuupohjaisia palkkeja ja pylväitä, korvataan vastaavat aiemmin käytetyt eurooppalaista teknistä hyväksymistä koskevat suuntaviivat, kun taas teknisestä arvioinnista vastaavien laitosten organisaation laatimat ja hyväksymät eurooppalaiset arviointiasiakirjat, jotka koskevat muita 17:ää rakennustuotetta, perustuvat yksinomaan yksittäisten valmistajien esittämiin eurooppalaista teknistä arviointia koskeviin pyyntöihin.
                  
               
                     (5)
                  
                  
                     Teknisestä arvioinnista vastaavien laitosten organisaation laatimat ja hyväksymät eurooppalaiset arviointiasiakirjat täyttävät asetuksen (EU) N:o 305/2011 liitteessä I esitettyihin rakennuskohteen perusvaatimuksiin liittyvät vaatimukset. Sen vuoksi on aiheellista julkaista kyseisten eurooppalaisten arviointiasiakirjojen viitetiedot Euroopan unionin virallisessa lehdessä.
                  
               
                     (6)
                  
                  
                     Eurooppalaisten arviointiasiakirjojen viitetietojen luettelo julkaistaan komission täytäntöönpanopäätöksessä (EU) 2019/450 (2). Selkeyden vuoksi kyseiseen luetteloon olisi lisättävä uusien eurooppalaisten arviointiasiakirjojen viitetiedot.
                  
               
                     (7)
                  
                  
                     Sen vuoksi täytäntöönpanopäätöstä (EU) 2019/450 olisi muutettava.
                  
               
                     (8)
                  
                  
                     Jotta eurooppalaisia arviointiasiakirjoja voitaisiin käyttää mahdollisimman pian, tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/450 liite tämän päätöksen liitteen mukaisesti.
         
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 2 päivänä heinäkuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 88, 4.4.2011, s. 5.
         
            (2)  Komission täytäntöönpanopäätös (EU) 2019/450, annettu 19 päivänä maaliskuuta 2019, Euroopan parlamentin ja neuvoston asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen julkaisemisesta (EUVL L 77, 20.3.2019, s. 78).
      
      
         
            LIITE
            Lisätään täytäntöönpanopäätöksen (EU) 2019/450 liitteeseen seuraavat rivit peräkkäisessä järjestyksessä viitenumeroiden järjestyksen mukaisesti:
            
                        ”030400-00-0605
                     
                     
                        Polymeerikalvosarja märkätilojen ja uima-altaiden sisä- ja ulkoseinien sekä lattioiden vesieristykseen
                     
                  
                        040465-00-0404
                     
                     
                        Ulkoiset lämpöeristekomposiittijärjestelmät yksi- ja monikerroksisten puuseinien rappauksilla
                     
                  
                        040729-00-1201
                     
                     
                        Mineraalivillasta valmistettu lämpöeriste
                     
                  
                        041389-00-1201
                     
                     
                        Puristetusta luonnonkorkista tehdyt lämpö- ja äänieristelevyt
                     
                  
                        130186-00-0603
                     
                     
                        Kolmiulotteiset naulauslevyt
                        (korvaa teknisen eritelmän ”ETAG 015”)
                     
                  
                        130118-01-0603
                     
                     
                        Puurakenteille tarkoitetut ruuvit ja kierretangot
                        (korvaa eurooppalaisen arviointiasiakirjan 130118-00-0603)
                     
                  
                        130287-00-0603
                     
                     
                        Profiloitu alumiininaula puurakenteisiin
                     
                  
                        130308-00-0304
                     
                     
                        Rakennekomposiittipuutuote: LSL-laminaatti (Laminated Strand Lumber)
                     
                  
                        130336-00-0603
                     
                     
                        Pisteliitin – vanerinen pyrstöliitos ristilaminoidulle puutavaralle
                     
                  
                        130367-00-0304
                     
                     
                        Komposiittipuupohjaiset palkit ja pylväät
                        (korvaa teknisen eritelmän ”ETAG 011”)
                     
                  
                        160055-00-0301
                     
                     
                        Ristiinraudoitettujen laattojen ja pylväiden lävistyslujuutta kasvattavat ristikkopalkit
                     
                  
                        170011-00-0305
                     
                     
                        Eristävä rakennuselementti tiilimuureihin
                     
                  
                        180023-00-0704
                     
                     
                        Pystysuora, keskipakoinen sadeveden virtauksensäädin
                     
                  
                        200050-02-0102
                     
                     
                        Kuusikulmaisesta kierteisestä verkosta valmistetut, metallilla esipinnoitetut kivikorit, -patjat ja -säkit, orgaanisella lisäpinnoituksella tai ilman
                        (korvaa eurooppalaisen arviointiasiakirjan 200050-01-0102)
                     
                  
                        220010-01-0402
                     
                     
                        Kierrätysmuovista valmistetut litteät, muoviset kattolevyt itsekantaville ja/tai täysin tuetuille epäjatkuville katteille ja/tai ulkoverhouksille
                        (korvaa eurooppalaisen arviointiasiakirjan 220010-00-0402)
                     
                  
                        220062-00-0401
                     
                     
                        Kattoikkuna liimatulla tai mekaanisesti kiinnitetyllä suojalasilla
                     
                  
                        220116-00-0401
                     
                     
                        Kiinteä palonkestävä kattoikkuna
                     
                  
                        332001-00-0602
                     
                     
                        Kiinnitysjärjestelmä betonielementtien liittämiseen
                     
                  
                        340275-00-0104
                     
                     
                        Epäorgaanisen matriisin sisältävät, ulkoisesti liitetyt komposiittijärjestelmät betonisten ja muurattujen rakenteiden vahvistamiseen”